Siltasaarelaisten ryhmä oli keskeisissä asemissa SDP:n johdossa erityisesti vuonna 1917 ja he vaikuttivat merkittävästi Suomen sisällissotaan johtaneeseen kehitykseen sekä kohosivat sodan aikana Suomen kansanvaltuuskunnan johtoon. Valpas tosin ei halunnut enää tällöin seurata entisiä oppilaitaan. Sodan jälkeen monet siltasaarelaiset sosiaalidemokraatit jättivät SDP:n ja perustivat Suomen Kommunistisen Puolueen.